**Tot a punt per iniciar la nova temporada d’Arts En Viu al Prat**

[Dissabte, 18 de gener a les 18 h](https://www.elprat.cat/la-ciutat/guia-agenda/presentacio-de-la-temporada-darts-en-viu), i[diumenge, 19 de gener, a les 10.30 h](https://www.elprat.cat/la-ciutat/guia-agenda/presentacio-de-la-programacio-familiar), al Teatre L’Artesà, van tenir lloc les presentacions de la nova temporada d'Arts en Viu del Prat, el primer dia va ser adreçat a un públic més adult, mentre el segon es va dedicar al públic familiar.

Durant les presentacions, els equips del [Teatre L'Artesà](http://teatrelartesa.cat/), [La Capsa](http://lacapsa.org/), el [Cèntric Espai Cultural](https://www.elprat.cat/cultura/centric-espai-cultural), [Teatre Kaddish](https://teatrekaddish.org/), [/UNZIP Arts Visuals al Prat](http://www.unzip.elprat.cat/Home/_H4QS29qxa73VDaW-jJsgfUUJeWIVAYqyBifVdubkQL_d8X-ZorsyGA), els Centres Cívics [Jardins de la Pau](https://www.elprat.cat/cultura/centre-civic-jardins-de-la-pau), [Sant Jordi – Ribera Baixa](https://www.elprat.cat/cultura/centre-civic-sant-jordi-ribera-baixa) i [Palmira Domènech](https://www.elprat.cat/cultura/centre-civic-palmira-domenech/centre-civic-palmira-domenech)i [La Xarxa](https://fundacioxarxa.cat/grups.php) van explicar a més de 300 pratencs i pratenques tot el que els espera als escenaris de la ciutat la temporada vinent.

Per la seva banda, Cristina Alonso i Cèsar Compte, codirectores artístiques de L’Artesà van poder explicar que el projecte d’exhibició del **Teatre L’Artesà** s’articula sobre diferents eixos programàtics i que en el seu desplegament surt dels escenaris per afectar tota la ciutadania.

Dins de la programació, es podran trobar posades en escena de caràcter generalista com ara la celebració del XXè aniversari de [Mishima](https://www.teatrelartesa.cat/la-ciutat/guia-agenda/mishima-ara-i-aqui) en col·laboració amb La Capsa; [Un dia qualsevol](https://www.teatrelartesa.cat/la-ciutat/guia-agenda/un-dia-qualsevol) de Les Antonietes; l’última producció del Teatre Nacional de Catalunya  [La Rambla de les Floristes](https://www.teatrelartesa.cat/la-ciutat/guia-agenda/la-rambla-de-les-floristes), dirigida per Jordi Prat i Coll; [Las canciones](https://www.teatrelartesa.cat/la-ciutat/guia-agenda/las-canciones) de Pablo Messiez;  [17 veces](https://www.teatrelartesa.cat/la-ciutat/guia-agenda/17-veces) de Faemino y Cansado; el monóleg de Núria Espert dirigit per Lluís Paqual, [Romancero Gitano](https://www.teatrelartesa.cat/la-ciutat/guia-agenda/romancero-gitano) i [Una història real](https://www.teatrelartesa.cat/la-ciutat/guia-agenda/una-historia-real) de Pau Miró, entre d’altres.

Al costat d’aquesta, els [**Dijous Teatre**](https://www.teatrelartesa.cat/dijous-teatre) marquen una altra línia d’exhibició que aposta pels projectes escènics més compromesos i innovadors del panorama teatral, comptant per aquesta temporada amb Bárbara Bañuelos i el  seu teatre documental autobiogràfic [Mi padre no era un famoso escritor ruso](https://www.teatrelartesa.cat/la-ciutat/guia-agenda/mi-padre-no-era-un-famoso-escritor-ruso); la cia. Pollo campero, comida para llevar i la posada en dubte d’estereotips i tòpics de [Las actrices siempre mienten](https://www.teatrelartesa.cat/la-ciutat/guia-agenda/las-actrices-siempre-mienten), que comptarà amb la pràctica escènica amb la creadora i directora de la companyia Cris Celada; o el teatre verbatim escollit pel grup de joves curador@s [**Stalkers**](https://www.teatrelartesa.cat/stalkers), [No m’oblideu mai](https://www.teatrelartesa.cat/la-ciutat/guia-agenda/no-moblideu-mai) d’Elies Barberà, Sara Montiel i Llàtzer Garcia. Aquesta temporada, els Dijous Teatre es nodreixen de la línia de suport a la creació local i comunitària [**La Moderna**](https://www.teatrelartesa.cat/la-moderna-0) amb la creació de Laura Giberga i la cia. ELLA suportada pel Teatre Kaddish, [Preses](https://www.teatrelartesa.cat/la-ciutat/guia-agenda/preses), i la peça site specific de Juan Carlos Lérida, [Máquinas Sagradas](https://www.teatrelartesa.cat/la-ciutat/guia-agenda/maquinas-sagradas).

[Luna](https://www.teatrelartesa.cat/la-ciutat/guia-agenda/luna) de Javier Murugarren, [Ballar és cosa de llibres](https://www.teatrelartesa.cat/la-ciutat/guia-agenda/ballar-es-cosa-de-llibres) de Pere Faura i [InTarsi](https://www.teatrelartesa.cat/la-ciutat/guia-agenda/intarsi) de la cia. EIA són les tres [**Accions i Propostes per a tots els Públics**](https://www.teatrelartesa.cat/accions-i-propostes-tots-els-publics-tp) en col·laboració amb La Xarxa que també prendran part del programa per a les escoles públiques del Prat [**Camins Vius**](https://www.teatrelartesa.cat/camins-vius-alimentem-lanima).

El **Cèntric Espai Cultural** ens va poder explicar les diferents activitats de música clàssica i poesia que organitza a l’auditori posant l’accent en el concert de música de cambra del jove [Trio Fortuny](https://www.elprat.cat/node/275940) i [La tendresse](https://www.elprat.cat/node/275944) d’Anna Roig i Àlex Cassanyes acompanyats per catorze músics de la Big Band Project.

La sala de concerts **La Capsa** ens oferirà per a aquesta temporada una selecció variada de gèneres musicals, destacant l’aposta per l’artista internacional [Adam Green](http://lacapsa.org/event/2504-adam-green/) que farà parada al Prat dins la seva gira europea Engine of Paradise.

A partir del treball dut a terme en taules compartides les programacions dels centres culturals del Prat buscaran, una temporada més, un desenvolupament harmonitzat, sostenible i dinàmic a través de sinergies i col·laboracions que volen facilitar l'aprenentatge, la pràctica, l'experimentació i el gaudi de les [Arts en Viu](https://www.elprat.cat/cultura/arts-en-viu).

La [venda d'entrades](https://www.teatrelartesa.cat/entrades) es va obrir aquest diumenge 19 de gener i avui compta amb més de 2.800 entrades venudes dels espectacles de tota la temporada.

**El Prat de Llobregat, 24 de gener de 2020**